Abdul Rahman Ibrahim

Haji Abdul Rahman Ibrahim (Jawi: ﺣﺎج عبد الرﺣﻣن اﺑﺭﺍهيم) merupakan jurulatih bola sepak Malaysia. Beliau dilahirkan di Terengganu pada 13 April 1946 dan pernah membimbing beberapa pasukan di Liga Malaysia seperti Selangor dan Perlis. Beliau juga pernah membimbing Pasukan bola sepak kebangsaan Malaysia pada tahun 1998 sehinggalah 2000. Beliau kini merupakan jurulatih bagi kelab PKNS. Sebelum itu dia melatih sebuah pasukan Liga Indonesia, Deltras Sidoarjo.Abdul Rahman Ibrahim pelatih baru Deltras  7 Mei 2008

Karier
Haji Abdul Rahman dilihat lebih berjaya bersama Perlis FA. Pada tahun 2005, Haji Abdul Rahman membantu Perlis memenangi Piala Sultan Haji Ahmad Shah dan Liga Super 2005. Beliau kemudian membantu Perlis memenangi Piala Malaysia 2006.

Haji Abdul Rahman juga pernah membimbing Malaysia dan dilantik pada Oktober 1998.Abd. Rahman dipilih  Utusan Malaysia, 16 Oktober 1998 Kejohanan pertama yang disertainya ialah Sukan Asia Tenggara 1999. Pada kejohanan ini, Malaysia memenangi sebarang pingat dan lebih memalukan apabila tewas mengejut 0-6 kepada Indonesia.Malaysia 0 Indonesia 6 Utusan Malaysia, 3 Ogos 1999 Haji Abdul Rahman kemudian membimbing pasukan Malaysia untuk kelayakan Piala Asia 2000. Malaysia bermula baik pada peringkat awal dengan menewaskan Taipei Cina dan Thailand serta mengikat Korea Utara sebelum tewas tiga perlawanan yang terakhir kepada lawan yang sama.Malaysia beri tentangan bersemangat Utusan Malaysia, 9 September 1999 Setelah gagal layak ke Lubnan, Haji Abdul Rahman meneruskan tugasnya dalam kempen Pestabola Merdeka dimana Malaysia muncul sebagai naib juara setelah tewas 0-2 kepada New Zealand.Kurang pendedahan - Piala Merdeka berhijrah ke NZ Utusan Malaysia, 20 Ogos 2000 Beliau kemudian membimbing pasukan Malaysia ke Piala Tiger 2000 dimana Malaysia mendapat tempat ketiga setelah menewaskan Vietnam 3-0.Kita tempat ketiga Utusan Malaysia, 19 November 2000

Rujukan

Kategori:Kelahiran 1946
Kategori:Pemain bola sepak Malaysia
Kategori:Orang hidup
Abdul Rahman Ibrahim
Kategori:Orang dari Terengganu